10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 829 της 29 Νοεμ./27 Δεκ. 1960 (ΦΕΚ Β΄  203) Περί διαβαθμίσεως των εις το άρθρ. 2 (παρ. 1) του Ν.Δ. 3972/1959 υπαγομένων θέσεων Επιμελητών, Βοηθών, Παρασκευαστών και Διδασκάλων των Πανεπιστημίων Αθηνών και Θεσσαλονίκης και της Παντείου Ανωτάτης Σχολής Πολιτικών Επιστημών. Έχοντες υπ’ όψει: α)Το άρθρ. 2 (παρ. 1 και 4) του Ν.Δ. 3972/1959, β)πρότασιν των Συγκλήτων των Πανεπιστημίων Αθηνών και Θεσσαλονίκης ως και της Παντείου Ανωτάτης Σχολής Πολιτικών Επιστημών, περιλαμβανομένης αντιστοίχως εν τοις πρακτικοίς των συνεδριών αυτών της 12.1.1960, 24.2.1960 και 11.1.1960, γ)την υπ’ αριθ. 447/1960 σύμφωνον γνωμοδότησιν του Συμβουλίου του ΑΣΔΥ και δ)την υπ’ αριθ. 589/1960 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Αι οργανικαί θέσεις των, προς το διδακτικόν προσωπικόν Μ. Εκπαιδεύσεως εξομοιουμένων, Επιμελητών, Βοηθών, Παρασκευαστών και Διδασκάλων των Πανεπιστημίων Αθηνών και Θεσ/νίκης ως και της Παντείου Ανωτάτης Σχολής Πολιτικών Επιστημών, των κεκτημένων πτυχίον ή διδακτορικόν δίπλωμα μιας των Σχολών των Πανεπιστημίων Φιλοσοφικής, Θεολογικής ή της Ανωτάτης Σχολής Οικονομικών και Εμπορικών Επιστημών ή ισοτίμων αυταίς Σχολών της αλλοδαπής, ορίζονται συμφώνως προς την βαθμολογικήν κλίμακα των άρθρ. 4 και 6 του Ν.Δ. 3379/1955, ως κάτωθι: Α΄.Σχολών Φιλοσοφικής ή Θεολογικής των Πανεπιστημίων Αθηνών και Θεσσαλονίκης: α)Οι Επιμεληταί Εργαστηρίου επί βαθμώ καθηγητού με αποδοχάς ισουμένας προς τον έχοντα συμπληρώσει 7ετή συνολικήν εν τω βαθμώ τούτω ευδόκιμον υπηρεσίαν έως και του βαθμού Γυμνασιάρχου. β)Οι Βοηθοί Εργαστηρίου ή Μουσείου επί βαθμώ καθηγητού έως και του βαθμού του Βοηθού Γυμνασιάρχου. γ)Οι Βοηθοί Σπουδαστηρίου ή έδρας επί βαθμώ καθηγητού έως και του βαθμού του Πρωτοβαθμίου Καθηγητού. δ)Οι Διδάσκαλοι Ξένων Γλωσσών επί βαθμώ καθηγητού έως και του βαθμού του Βοηθού Γυμνασιάρχου. Β΄.Παντείου Ανωτάτης Σχολής Πολιτικών Επιστημών: Οι Βοηθοί Σπουδαστηρίων επί βαθμώ καθηγητού έως και του βαθμού του Πρωτοβαθμίου Καθηγητού. Άρθρ.2.-Το άρθρ. 38 του Ν.Δ. 3379/55 εφαρμόζεται αναλόγως και επί του, κατά την δημοσίευσιν του παρόντος, υπηρετούντος εις τα εν άρθρ. 1 αυτού ανώτατα εκπαιδευτικά ιδρύματα προσωπικού, εξ Επιμελητών, Βοηθών, Παρασκευαστών και Διδασκάλων, εφ’ όσον κέκτηνται τα εν τω άρθρω τούτω οριζόμενα προσόντα. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 